แบงก์โน๊ตส์
ต้องบอกว่า ใจถึง พึ่งได้ จริงๆ สำหรับ เสี่ยวอวรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) หนุ่มโสด ที่กำลังมีแผนสละโสดกับอดีตนางสาวไทยคนสวย
3 ม.ค. 2555

ใจถึงพึ่งม่ายล่าย...
ต้องบอกว่า ใจถึง พึ่งได้ จริงๆ สำหรับ เสี่ยวอวรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) หนุ่มโสด ที่กำลังมีแผนสละโสดกับอดีตนางสาวไทยคนสวย 
เสี่ยวอ ถือเป็นคนรักษาคำพูด คำไหนคำนั้น มิใช่เหยี่ยวราตรี ค่ำไหนนอนนั่นเหมือนครายอื่น อิๆๆ




 
ปลายปีได้ฤกษ์ดีเป็นประธานมอบเงินสนับสนุนโครงการ “1 กีฬา 1 รัฐวิสาหกิจ” งวดที่ 4 ประจำปี 2554 จำนวน 4.25 ล้านบาท จากสัญญาที่ต้องจ่ายสูงลิ่วปีละ 17 ล้านบาท แก่ พิมล ศรีวิกรม์ นายกสมาคมเทควันโดแห่งประเทศไทย 
งานนี้มี “เจ้าไอ” เป็นเอก การะเกตุ นักกีฬาที่คว้าโควตาไป “ลอนดอนเกมส์” และ “น้องหยิน” สริตา ผ่องศรี เจ้าของเหรียญทองเอเชียนเกมส์ ครั้งที่ 16 คนล่าสุด ร่วมเป็นสักขีพยาน
เสี่ยวอ ภูมิใจนักหนาว่ากีฬาเทควันโดได้สร้างความสุขให้คนไทยทั้งประเทศมาอย่างต่อเนื่อง 
ตั้งแต่ปี 2548 จนปัจจุบันเป็นเวลา 7 ปีแล้วที่ ธอส.ให้การสนับสนุนกีฬานี้
ในที่สุดก็เห็นนักเทควันโดไทยประสบความสำเร็จ มีโอกาสไปแข่งโอลิมปิกเกมส์ในปี 2012 “ลอนดอนเกมส์” ที่จะเปิดฉากขึ้น น่าชมเชย...
ช่วยกีฬาแล้ว เสี่ยวอ ยังช่วยชาวบ้านที่บ้านถูกน้ำท่วมอีกเพียบ
จนถึงสิ้นปีมาตรการงดการผ่อนค่างวดส่งบ้าน 6 เดือน มีสมาชิกเข้ามาตรการแล้ว 8 หมื่นราย จากลูกค้าที่ถูกน้ำท่วมรวมทั้งสิ้น 1 แสนราย เอ่อ คิดเงินต้นเบาะๆ แค่ 6 หมื่นล้านบาทเอ้งงงง 
ขนหน้าแข้งธนาคารไม่ร่วง แค่สูญเสียรายได้ไปเดือนละ 200 ล้านบาทเท่านั้น
แต่ เสี่ยวอ บอกว่า ลูกค้าที่ได้สิทธินี้ไปแล้ว ไม่ต้องมากู้เพิ่มอีกนะตะเองงง
เพราะว่าผ่อนปรนให้เงินต้นไม่ต้องส่ง ดอกเบี้ยศูนย์เปอร์เซ็นต์ไปแล้ว ไม่อยากให้ต้องมาเพิ่มหนี้ขึ้นมาอีก 555 
กลัวนี่นา...ไหนว่าใจบุญ